การควบคุมภายใน

บริษัทฯ ได้จัดตั้งสำนักงานตรวจสอบภายในเพื่อรับผิดชอบเกี่ยวกับการตรวจสอบระบบต่าง ๆ
ในบริษัทฯ เพื่อให้แน่ใจว่าบริษัทฯ ได้ปฏิบัติตามกฎเกณฑ์ต่าง ๆ ที่กำหนดไว้ เช่น
ผู้มีอำนาจอนุมัติวงเงินสินเชื่อของลูกค้า เพื่อให้แน่ใจว่าไม่มีความเสี่ยงจากหนี้สูญ มีความโปร่งใส
ในการปฏิบัติงานและเป็นที่เชื่อถือได้ รายงานการตรวจสอบจะส่งให้กับคณะกรรมการตรวจสอบ
ซึ่งจะนำเสนอต่อที่ประชุมคณะกรรมการเพื่อรับทราบ

คณะกรรมการตรวจสอบ

คณะกรรมการบริษัทฯ ได้อนุมัติจัดตั้งคณะกรรมการตรวจสอบเมื่อวันที่ 1 เมษายน 2541
มีวาระการดำรงตำแหน่งกรรมการตรวจสอบที่ครบวาระดำรงตำแหน่งและได้รับการคัดเลือกให้เข้าดำรงตำแหน่งต่อเนื่องมาจนปัจจุบัน
กรรมการตรวจสอบประกอบด้วยกรรมการ 3 ท่าน ทุกท่านเป็นกรรมการที่เป็นอิสระ
มีผู้ช่วยกรรมการผู้จัดการ(สำนักงานตรวจสอบ) เป็นเลขานุการคณะกรรมการตรวจสอบ
คณะกรรมการตรวจสอบมีรายชื่อดังต่อไปนี้

  --- ------------- -------------- ---------------------------------------
      ชื่อ - สกุล                     ตำแหน่ง

  1   พลเอกยุทธศักดิ์   ศศิประภา        กรรมการอิสระและประธานคณะกรรมการตรวจสอบ

  2   นางภวัญญา      กฤตชาติ         กรรมการอิสระและกรรมการตรวจสอบ

  3   นายสุรศักดิ์      โกสิยะจินดา      กรรมการอิสระและกรรมการตรวจสอบ

  4   นายยิ่งศักดิ์      ทักษิณานนท์       ผู้ช่วยกรรมการผู้จัดการ(สำนักงานตรวจสอบ)

                                   และเลขานุการคณะกรรมการตรวจสอบ
  --- ------------- -------------- ---------------------------------------

คณะกรรมการตรวจสอบมีการประชุมอย่างสม่ำเสมอ โดยในปี 2548 มีการประชุมรวม 4 ครั้ง
และมีรายงานเสนอต่อคณะกรรมการบริษัท

หน้าที่และความรับผิดชอบของคณะกรรมการตรวจสอบ

1. สอบทานความถูกต้องและมีการเปิดเผยอย่างเพียงพอ ของรายงานทางการเงินประจำไตรมาส
และงบการเงินประจำปี ก่อนนำเสนอต่อคณะกรรมการและผู้ถือหุ้น

2.
ทบทวนประสิทธิผลและความพอเพียงของกระบวนการบริหารความเสี่ยงและระบบการควบคุมภายใน

3. ทบทวนประสิทธิผลและความพอเพียงของการตรวจสอบภายใน

4. สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์

  หรือกฎหมายที่เกี่ยวข้องกับธุรกิจของบริษัทฯ
  และดูแลให้การดำเนินงานของบริษัทเป็นไปตามมติคณะกรรมการ

  บริษัท

  5.
  ดูแลไม่ให้เกิดความขัดแย้งทางผลประโยชน์และพิจารณาการเปิดเผยข้อมูลของบริษัทในกรณีที่เกิด

  รายการที่เกี่ยวโยงกัน
  หรือรายการที่อาจมีความขัดแย้งทางผลประโยชน์ให้มีความโปร่งใสและถูกต้อง

  6. จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของ

บริษัทฯ ซึ่งรายงานดังกล่าวต้องลงนามโดยประธานกรรมการตรวจสอบ

7. พิจารณาให้ความเห็นชอบในการแต่งตั้งผู้สอบบัญชีและประเมินผลการปฏิบัติงานของผู้สอบบัญชี

รายงานของคณะกรรมการตรวจสอบประจำปี 2548

คณะกรรมการตรวจสอบได้ปฏิบัติหน้าที่และความรับผิดชอบที่ได้รับมอบหมายจากคณะกรรมการบริษัทฯ
ที่สำคัญ ได้แก่ การกำกับดูแลตามข้อบังคับว่าด้วยคณะกรรมการตรวจสอบ
รวมทั้งการปฏิบัติตามหลักบรรษัทภิบาล และนโยบายที่ได้รับมอบหมายจากคณะกรรมการฯ
รวมถึงการสอบทานข้อมูลต่าง ๆ เกี่ยวข้องกับรายงานทางการเงิน สรุปเรื่องสำคัญในรอบปี 2548
ได้ดังนี้

1. การกำกับดูแลการดำเนินงานของบริษัทฯ ตามหลักการบรรษัทภิบาลที่ดี
ได้มีการสอบทานตามหลักการกำกับดูแลกิจการที่ดี 15 ข้อ ซึ่งตลาดหลักทรัพย์ฯ ได้ให้แนวไว้
โดยพบว่าสามารถปฏิบัติตามเกณฑ์ดังกล่าวได้เป็นที่น่าพอใจ
และบริษัทยังจัดทำหลักการบรรษัทภิบาลของบริษัทฯ ไว้เป็นลายลักษณ์อักษร
เพื่อใช้เป็นแนวทางยึดถือปฏิบัติต่อไป

2. การกำกับดูแลงบการเงินรายไตรมาสและงบการเงินประจำปี 2548 ของบริษัทฯ
และงบการเงินรวมได้ปฏิบัติตามมาตรฐานการบัญชีของสมาคมนักบัญชี และประกาศของ กลต.
และตลาดหลักทรัพย์ฯ
รวมทั้งการเปิดเผยข้อมูลในงบการเงินอย่างเพียงพอและทันเวลาที่จะเป็นประโยชน์กับนักลงทุนหรือผู้ใช้งบการเงินในการตัดสินใจลงทุนหรือพิจารณาเรื่องอื่น
ๆ นอกจากนี้ยังสามารถเสนองบการเงินก่อนสอบทานทุกสิ้นเดือนหลังจากวันปิดบัญชีไตรมาส
ซึ่งเร็วกว่ากำหนดเวลาของตลาดหลักทรัพย์ทุกไตรมาส
โดยที่เมื่อผู้สอบบัญชีได้สอบทานแล้วไม่มีการแก้ไขที่เป็นสาระสำคัญ

3. กำหนดให้มีการบริหารความเสี่ยงในการกำหนดและเสนอแผนงานประจำปีของบริษัทฯ
นอกจากนั้นยังได้สอบทานการประเมินการบริหารความเสี่ยงดังกล่าว
ในปีนี้พบว่ายังไม่มีความเสี่ยงที่เป็นสาระสำคัญ

4. คณะกรรมการตรวจสอบได้ประเมินระบบการควบคุมภายในของบริษัทฯ
และเห็นว่ามีระบบการควบคุมอย่างมีประสิทธิผลต่อเนื่องมาอย่างสม่ำเสมอ
ซึ่งผู้สอบบัญชีของบริษัทก็ได้ให้ความเห็นสอดคล้องกันว่าไม่พบประเด็นปัญหาหรือข้อบกพร่องที่เป็นสาระสำคัญ

อนึ่งคณะกรรมการตรวจสอบได้พิจารณาเลือกผู้สอบบัญชีที่เสนอเป็นผู้สอบบัญชีของบริษัทเพื่อขออนุมัติต่อที่ประชุมผู้ถือหุ้นแต่งตั้งนายพิชัย
ดัชณาภิรมย์ ผู้สอบบัญชีรับอนุญาตทะเบียนเลขที่ 2421 หรือ นางสาวจันทรา ว่องศรีอุดมพร
ผู้สอบบัญชีรับอนุญาตทะเบียนเลขที่ 4996 หรือ นายพจน์ อัศวสันติชัย
ผู้สอบบัญชีรับอนุญาตทะเบียนเลขที่ 4891 จากบริษัท สอบบัญชีธรรมนิติ จำกัด เป็นผู้สอบบัญชีประจำปี
2549 ของบริษัทฯ ต่อไปตามเดิม

ลงชื่อ ...............................................................
กรรมการอิสระและประธานคณะกรรมการตรวจสอบ

(พลเอกยุทธศักดิ์ ศศิประภา)

ลงชื่อ ...............................................................
กรรมการอิสระกรรมการตรวจสอบ

(นางภวัญญา กฤตชาติ)

ลงชื่อ ...............................................................
กรรมการอิสระกรรมการตรวจสอบ

(นายสุรศักดิ์ โกสิยะจินดา)

ลงชื่อ ...............................................................
เลขานุการคณะกรรมการตรวจสอบ

(นายยิ่งศักดิ์ ทักษิณานนท์)